Author: Kominkova_zora
Last saved by: spano
Company: NBS

Príloha 1

Vzorový časový rámec prístupového procesu do menovej únie 

Časový rámec prístupového procesu do menovej únie pre členský štát EÚ so štatútom krajiny s výnimkou zobrazuje nižšie uvedená schéma. Schéma ukazuje časovú súvzťažnosť plnenia jednotlivých maastrichtských kritérií od začlenenia meny krajiny s výnimkou do mechanizmu výmenných kurzov ERM II. Schéma je hypotetická, uvedené roky a mesiace majú iba ilustratívny podporný význam. 

2004 | | | |
| máj | vstup do EÚ | |
| | Pristúpenie k Zmluve medzi centrálnymi bankami
| | - rokovania o centrálnej parite a operačných postupoch v ERM II
2005 | január | Vstup do ERM II
| | menový kurz | |
| apríl | | |
| | | | rozpočet
2006 | | | inflácia |
| | | úroková miera | Deficit musí
| apríl | 2 roky | | byť udržateľne
| | | | redukovaný pod úroveň 3 % HDP
| | | 1 rok |
2007 | | | |
| marec | | |

apríl
máj

Správy o konvergencii: EK, ECB
Návrh EK na zrušenie výnimky, po konzultácii s Európskym parlamentom na diskusiu Rade EÚ

| jún | Rozhodnutie o členstve v eurozóne
2008 | január | Začiatok členstva v eurozóne

Za predpokladu, že v máji 2004 sa SR stane členom EÚ, schému je možné hypoteticky interpetovať na podmienky Slovenska nasledovným spôsobom:

•	vzhľadom na viaceré procedurálne a štatistické časové sklzy, rokom možného vstupu SR  do menovej únie je rok 2008
•	rok 2008 môže byť hypoteticky rokom vstupu SR do menovej únie za podmienky, že nominálne maastrichtské kritériá budeme schopní splniť v roku 2006, resp. stabilný výmenný kurz budeme preukazovať počas 2 rokov  2005-2006.

Zo schémy vyplýva, že prakticky okamžite po vstupe do EÚ bude SR musieť začať rokovať o pristúpení k ERM II, ktoré obsahuje 2 samostatné kroky:
 
1.	pristúpenie k Dohode medzi centrálnymi bankami (NBS, ECB a CB nečlenských štátov eurozóny) o podmienkach a postupoch, týkajúcich sa členstva v ERM II, vrátane negociovania centrálnej parity; účasť na tejto dohode je teda podmienkou budúcej účasti na ERM II

Agreement of 1 September 1998 between the ECB and the national central banks of the Member States outside the euro area, as amended on 14 September 2000.

2.	vstup SKK do ERM II so stanovenou centrálnou paritou, ktorý by sa realizoval k 1.1.2005.

 Po dvoch rokoch členstva v ERM II (2005-2006) a splnení ostatných 4 maastrichtských nominálnych kritérií v roku 2006 (verejné financie, inflácia, úrokové miery) Európska komisia (EK) a Európska centrálna banka (ECB) vypracujú Správu o konvergencii (každá inštitúcia zvlášť). 

Keďže štatistické údaje o HDP za rok 2006, ktoré sú potrebné na vyhodnotenie fiškálneho sektora (rozpočtový deficit, vládny dlh), budú k dispozícii až koncom marca 2007, definitívne znenie Správ o konvergencii môžu byť vypracované až v apríli. Hodnotenie inflácie a úrokových mier sa preto nebude v Správe o konvergencii realizovať za 12 mesiacov kalendárneho roka 2006, ale na údajoch za posledných dostupných 12 mesiacov pred hodnotením. To predstavuje posun o 3 mesiace do roka 2007, čiže hodnotiť sa bude obdobie od apríla 2006 do marca 2007, ako je uvedené v schéme. 

Článok 2 a 4 Protokolu o kritériách konvergencie s ohľadom na čl. 121(1) Zmluvy o EÚ.

Z rovnakých dôvodov  sa hodnotenie stability výmenného kurzu bude realizovať na období posledných dostupných 24 mesiacov, teda od apríla 2005 do marca 2007.  Z toho vyplýva, že začiatok obdobia hodnotenia výmenného kurzu (apríl 2005) sa nemusí  zhodovať s dátumom vstupu do ERM II (1.1.2005). 

Článok 3 Protokolu o kritériách konvergencie s ohľadom na čl. 121(1) Zmluvy o EÚ.

V prípade kladného hodnotenia konvergenčného procesu hodnotiacimi správami, ktoré musí potvrdiť, že krajina spĺňa podmienky na zavedenie eura, EK pripraví návrh na zrušenie štatútu výnimky. Návrh po konzultácii s Európskym parlamentom odporučí EK Rade EÚ. Tieto formálne procedúry si vyžiadajú približne ďalšie 2 mesiace.K oficiálnemu potvrdeniu  splnenia podmienok na členstvo v menovej únii by mohlo dôjsť v júni 2007 s tým, že členstvo v menovej únii sa začne k 1.1.2008.

Príloha 1